Diari Oficial de la Generalitat Valenciana


Sumari del DOGV 4435, del 07-02-2003 (2003/1433)

Informació pública de l'aprovació de les bases de la convocatòria, llistes definitives d'aspirants admesos i exclosos, tribunal i data de les proves de selecció, per a la provisió de cinc places d'agent de la policia local.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4435

Data del DOGV
:   07-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1433


Organisme emissor
:   Ajuntament de Xilxes

Tipus de document
:   Anunci

Informació pública de l'aprovació de les bases de la convocatòria, llistes definitives d'aspirants admesos i exclosos, tribunal i data de les proves de selecció, per a la provisió de cinc places d'agent de la policia local. [2003/A1433]
  
L'Alcaldia Presidència, en data 24 de gener de 2003, ha dictat la resolució que, literalment, és com es diu tot seguit:
  
«Mitjançant el Decret de l'Alcaldia, de 30 de juliol de 2002, es van aprovar les bases de la convocatòria per a la provisió de cinc places d'agent de la policia local, de l'escala d'administració especial, subescala de servicis especials, classe policia local i auxiliars (escala bàsica, categoria agent), de les quals, quatre seran proveïdes mitjançant oposició per torn lliure i una per concurs de mèrits per torn de mobilitat, vacants en la plantilla de personal funcionari de l'Ajuntament.
  
Una vegada expirat el termini de presentació d'instàncies i de conformitat amb el que disposen les bases de la convocatòria, en virtut de les atribucions inherents al meu càrrec, resolc:
  
Primer
  
Elevar a definitives les llistes de persones aspirants admeses i excloses publicades en el Diari Oficial de la Generalitat Valenciana número 4.396, de data 11 de desembre de 2002, i Butlletí Oficial de la Província de Castelló número 147, de data 7 de desembre de 2002, per absència de reclamacions, amb l'esmena d'errors de fet en la transcripció de les dades personals de les persones aspirants que ho han sol·licitat així.
  
Segon
  
El tribunal qualificador estarà integrat de la manera següent:
  
- President: Vicente Lapuerta Serra, alcalde president.
  
Suplent: Ernesto Esteve Esteve, regidor delegat d'Hisenda i Turisme.
  
- Secretari: Francisco Javier Tortosa Gassó, secretari interventor.
  
Suplent: Manuel Vicente Gil González, funcionari de l'Ajuntament.
  
- Vocal: Roberto Verdoy Simo, cap de la Policia Local d'Almassora.
  
Suplent: Alfonso Sánchez Giraldos, cap de la Policia Local de Benicàssim.
  
- Vocal: Óscar Blas Carbó Dolz, secretari interventor de l'Ajuntament de Moncofa.
  
Suplent: José L. de la Torre Marín, secretari de l'Ajuntament de la Vall d'Uixó.
  
- Vocal: Roberto Domínguez Mondragón, cap de la Policia Local de Xilxes.
  
Suplent: Juan Manuel Sánchez Felguera, agent de la policia local de l'Ajuntament.
  
- El delegat de personal funcionari de l'Ajuntament, que actuarà com a observador del procés.
  
Tercer
  
Es convoquen les persones aspirants admeses, el dia 3 de març de 2003, a les 09.30, al saló multiusos, situat al carrer de Sant Isidre, número 2 de Xilxes, per a la realització de les proves següents:
  
Torn de mobilitat:
  
- Prova psicotècnica.
  
Torn lliure:
  
- Prova de mesurament d'estatura.
  
- Prova psicotècnica.»